**

SLUŽBENI GLASNIK

OPĆINA ZADVARJE

GODINA XXI Zadvarje ,05.09.2018. Broj 8

*AKTI OPĆINSKO VIJEĆE*

*Na temelju članka 20. stavka 1. Zakona o lokalnim porezima (»Narodne novine« broj 115/16. i 101/17.) te članka 31. Statuta Općine Zadvarje (»Službeni glasnik „Općine Zadvarje br.03/09.i 02/10.) Općinsko vijeće Općine Zadvarje je na svojoj 9. sjednici održanoj 05.09.2018. godine, donijelo*

***ODLUKU***

***o općinskim porezima Općine Zadvarje***

*I. OPĆE ODREDBE*

*Članak 1.*

*Ovom se Odlukom utvrđuje vrsta poreza, tko je porezni obveznik, porezna osnovica, stopa i visina poreza te način obračunavanja i plaćanja općinskih poreza koji su prihod Proračuna Općine Zadvarje .*

*II. VRSTE POREZA*

*Članak 2.*

*Općinski porezi su:*

*1. Porez na potrošnju*

*2. Porez na kuće za odmor*

*3. Prirez porezu na dohodak*

*1. Porez na potrošnju*

*Članak 3.*

*Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima na području Općine Zadvarje .*

*Članak 4.*

*Obveznik poreza na potrošnju je pravna i fizička osoba koja pruža ugostiteljske usluge na području Općine Zadvarje.*

*Članak 5.*

*Osnovicu poreza na potrošnju čini prodajna cijena pića koje se proda u ugostiteljskim objektima, a u koju nije uključen porez na dodanu vrijednost.*

*Članak 6.*

*Porez na potrošnju plaća se po stopi od 3%.*

*Članak 7.*

*(1) Utvrđenu obvezu poreza na potrošnju porezni obveznik iskazuje na Obrascu PP-MI-PO i predaje 20. dana u mjesecu za prethodni mjesec. Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.*

*(2) Obrazac iz stavka 1. ovog članka podnosi se nadležnoj Poreznoj upravi pojedinačno za svaki poslovni prostor.*

*srijeda 05.09.2018. SLUŽBENI GLASNIK OPĆINE ZADVARJE BROJ 8 stranica 2*

*2. Porez na kuće za odmor*

*Članak 8.*

*Porez na kuće za odmor plaćaju pravne i fizičke osobe koje su vlasnici kuća za odmor, a koje se nalaze na području Općine Zadvarje.*

*Kućom za odmor smatra se svaka zgrada ili dio zgrade ili stana koji se koriste povremeno ili sezonski.*

*Kućom za odmor ne smatraju se gospodarske zgrade koje služe kao skladište poljoprivrednih proizvoda, strojeva i oruđa.*

*Članak 9.*

*Porez na kuće za odmor ne plaća se na kuće za odmor koje se ne mogu koristiti zbog prirodnih nepogoda (poplava, požar, potres), te starosti i trošnosti.*

*Činjenicu starosti i trošnosti određene kuće za odmor zbog koje se određeni porezni obveznik oslobađa plaćanja poreza na kuće za odmor, utvrđuje posebno povjerenstvo od tri člana koje imenuje Općinski načelnik, a koje utvrđuje stanje kuće te stupanj useljivosti.*

*Kriteriji po kojima povjerenstvo može predložiti oslobađanje su:*

*– da nema priključka na komunalnu infrastrukturu (priključak na električnu mrežu, vodovodnu mrežu)*

*– da kuća nije podobna za stanovanje, tj. da zbog trošnosti i starosti ona predstavlja opasnost za vlasnika ili korisnika, a u tom slučaju će se vlasnika kuće osloboditi plaćanja poreza za kuću u godini utvrđivanja stanja pa sve dok se kuća ne dovede u stanje upotrebljivosti.*

*Članak 10.*

*Porez na kuću za odmor plaća se godišnje u iznosu od 15,00 kn/m2 korisne površine kuće za odmor.*

*Porez na kuće za odmor je prihod Proračuna Općine Zadvarje.*

*Članak 11.*

*Obveznici poreza na kuće za odmor moraju Jedinstvenom upravnom odjelu Općine Zadvarje dostaviti podatke o kućama za odmor koji se odnose na mjesto gdje se nalaze ti objekti te korisnu površinu, kao i podatke o poreznom obvezniku, promjeni vlasništva, uspostavi suvlasništva te promjenama vezanim za povećanje ili smanjenje površine kuće za odmor, a najkasnije do 31. ožujka godine za koju se utvrđuje porez na kuće za odmor.*

*Porez na kuće za odmor plaća se u roku 15 dana od dana dostave rješenja o utvrđivanju tog poreza*

*3. Prirez porezu na dohodak*

*Članak 12.*

*Prirez porezu na dohodak plaćaju obveznici poreza na dohodak s područja Općine Zadvarje sukladno odredbama Zakona o porezu na dohodak, Pravilnika o porezu na dohodak i ove Odluke.*

*Obveznik prireza porezu na dohodak je fizička osoba koja je obveznik poreza na dohodak i ima prebivalište ili uobičajeno boravište na području Općine Zadvarje*

*Članak 13.*

*Osnovica prireza porezu na dohodak je porez na dohodak utvrđen sukladno Zakonu o porezu na dohodak i Pravilniku o porezu na dohodak.*

*Članak 14*

*srijeda 05.09.2018. SLUŽBENI GLASNIK OPĆINE ZADVARJE BROJ 8 stranica 3*

*Prirez porezu na dohodak plaća se po stopi od 1% na osnovicu iz članka 18. ove Odluke.*

*Prirez porezu na dohodak je prihod Proračuna Općine Zadvarje, te se plaća u propisanom roku po dospijeću, a u slučaju nepravovremenog plaćanja, primjenjuju se odredbe Općeg poreznog zakona.*

*III. PRIJELAZNE I ZAVRŠNE ODREDBE*

*Članak 15.*

*Kaznene i prekršajne odredbe te odredbe o zastari, obnovi postupaka i žalbenom postupku propisane Zakonom o porezu na dohodak i Zakonom o lokalnim porezima jednako se primjenjuju i za poreze propisane ovom Odlukom.*

*Članak 16.*

*Stupanjem na snagu ove Odluke prestaje važiti Odluka o porezima Općine Zadvarje donesena 13. studenoga 2001. godine .*

*Članak 17.*

*Ova Odluka objavit će se u »Službenom glasniku Općine Zadvarje «, a stupa na snagu osmoga dana od dana objave*

*Klasa:410-01/18-01/01  
Urbroj:2155/04-01-18-09 -  
Zadvarje , 05.09.2018.*

*Zamjenica predsjednika Općinskog vijeća*

*Anamarija Krnić*

*.....................................................................*

*Na temelju članka 27. Zakona o lokalnoj i područnoj (regionalnog) samoupravi (”Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, članka 31. Statuta Općine Zadvarje (Službeni Glasnik Općine Zadvarje br. 03/09. i 02/10) i Općinsko vijeće je na svojoj 9. sjednici održanoj dana 05.09.2018. godine donojelo*

***ODLUKU***

***O SUGLASNOSTI ZA PROVEDBU ULAGANJA***

***za vatrogasni dom Općine Zadvarje***

***( sa Općinom Šestanovac kao partnerom)***

*Članak 1.*

*Ovom Odlukom daje se suglasnost za provedbu ulaganja na području jedinice lokalne samouprave-Općine Zadvarje , za investiciju izgradnje vatrogasnog doma na lokaciji prema UPU GZ u Zadvarju .*

*Članak 2.*

*Ulaganje iz članka 1. planira se prijaviti na Natječaj za provedbu podmjere 7.4. "Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu" - provedba tipa operacije 7.4.1. "Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu", iz Programa ruralnog razvoja Republike Hrvatske od „12.lipnja 2018.”*

*Članak 3.*

*Suglasnost se daje na temelju Opisa projekta/operacije, koji je prilog ove Odluke i čini njen sastavni dio.*

*Članak 4.*

*Ova Odluka stupa na snagu danom donošenja te će se objaviti u Službenom glasniku Općine Zadvarje .*

*Zamjenica predsjednika Općinskog vijeća*

*Anamarija Krnić*

*Na temelju članka 31. Statuta Općine Zadvarje („Službeni glasnik Općine Zadvarje“, br. 03/09. i 02/13.), Općinsko vijeće Općine Zadvarje na svojoj 9. sjednici održanoj dana 05.09.2018. godine, donosi*

*srijeda 05.09.2018. SLUŽBENI GLASNIK OPĆINE ZADVARJE BROJ 8 stranica 4*

***ODLUKU***

*o raspisivanju javnog natječaja za dodjelu učeničkih i studentskih stipendijaza 2018/19.*

*I*

*Donosi se Odluka o raspisivanju javnog natječaja za dodjelu učeničkih i studentskih stipendija prema dosadašnjim uvjetima i to :*

*Pravo na stipendiju imaju :*

*-učenici koji pohađaju srednju školu - 300,00 kuna ;*

*-redovni studenti s prosjekom ocjena 4,3 i iznad - 800,00 kuna ;*

*-svi ostali redovni studenti , s nižim prosjekom od 4,3 bez obzira gdje studiraju – 500,00 kuna ;*

*-srednjoškolci koji upisuju redovno prvu godinu studija – 500,00 kuna (bez obzira na prosjek ocjena kroz srednju školu);*

*korisnici su dužni dostaviti dokaze :*

*-potvrda škole o upisu u srednju školu*

*-potvrda fakulteta o upisu na redovni studij*

*- prosjek ocjena za studente koji ostvaruju pravo na stipendiju od 800,00 kuna (prosjek 4,3 i više)*

*-uvjerenje jednog roditelja o prebivalištu na području Općine*

*-žiro-račun i OIB korisnika potpore*

*II*

*Ova Odluka primjenjuje se na sve redovne srednjoškolce i studente školske godine 2018/19.godine ,stupa na snagu danom donošenja i biti će objavljena u Službenom glasniku Općine Zadvarje i na Oglasnoj ploči Općine Zadvarje.*

*Zamjenica predsjednika Općinskog vijeća*

*Anamarija Krnić*

*Klasa: 551-08/18-01/01*

*Ur. broj: 2155/04-01-18-09*

*Zadvarje, 05.09.2018.*

*Sukladno članku 31. Statuta Općine Zadvarje („Službeni glasnik „ br.03/09. i 02/10.) , na 9. sjednici Općinskog vijeća Općine Zadvarje održanoj dana 05.09.2018. godine je donesen*

***Zaključak o izboru člana komisije za štete***

*1.Za člana Komisije za štete imenuje se Anamarija Krnić vijećnica Općinskog vijeća Općine Zadvarje.*

*2.Ovim se Zaključkom stavlja van snage Zaključak Klasa : 021-01/16-01/14* ***,*** *UrBroj:2155/04-01-16-*

*od 22.08.2016.*

*3. Ovaj Zaključak stupa na snagu osmog dana od dana objave u „Službenom glasniku Općine Zadvarje“*

*Zamjenica predsjednika Općinskog vijeća*

*Anamarija Krnić*

*Klasa : 021-01/18-01/01*

*UrBroj:2155/04-01-18-9*

*Zadvarje , 05.09.2018.*

*.......................................................................*

*AKTI OPĆINSKI NAČELNIK*

*Temeljem članka 45. Statuta Općine Zadvarje (“Službeni glasnik Općine Zadvarje br.03/09. i 02/10.) te Odluke o raspisivanju javnog natječaja za dodjelu učeničkih i studentskih stipendijaza 2018/19. donesene na 9. sjednici Općinskog vijeća dana 05.09.2018. , načelnik Općine Zadvarje donosi*

*Javni poziv za dodjelu stipendija za srednjoškolce i studente za šk.god.2018/19.*

*I*

*Raspisuje se javni poziv za učenicike i studente s podrucja Općine Zadvarje za podnošenje zahtjeva za stipendije u školskoj odnosno akademskoj godini 2018/2019.*

*srijeda 05.09.2018. SLUŽBENI GLASNIK OPĆINE ZADVARJE BROJ 8 stranica 5*

*II*

*Pozivaju se ucenici srednje skole te studenti s podrucja Općine Zadvarje da dostave u Jedinstveni upravni odjel Općine Zadvarje zahtjev za odobrenje stipendije te sljedeće priloge :*

*-potvrda škole o upisu u srednju školu*

*-potvrda fakulteta o upisu na redovni studij*

*- prosjek ocjena za studente koji ostvaruju pravo na stipendiju od 800,00 kuna (prosjek 4,3 i vise)*

*-uvjerenje jednog roditelja o prebivalištu na području Općine*

*-žiro-račun i OIB korisnika potpore*

*III*

*Studenti i učenici koji prilože dokumentaciju po javnom pozivu iz točke I ove Odluke ostvaruju pravo na stipendiju:*

*-đaci u iznosu od 300,00 kuna mjesečno ,*

* *redovni studenti 500,00 kuna mjesečno ,*
* *redovni studenti koji su ostvarili prosjek 4,3 i više u tekućoj akademskoj godini 800,00 kuna mjesečno*

*IV*

*Ova Odluka stupa na snagu danom objave u Službenom glasniku Općine Zadvarje .*

*Općinski načelnik*

*Ivan Krželj mag.ing.el.*

*Klasa : 551-08/18-01/01*

*UrBroj : 2155/04-03-18-01*

*Zadvarje , 06.09.2018.*

*Republika Hrvatska*

*Splitsko-dalmatinska županija*

*Općina Zadvarje*

*Općinski načelnik*

*.................................................................*

PĆINSKI NAČELNIK

*srijeda 05.09.2018. SLUŽBENI GLASNIK OPĆINE ZADVARJE BROJ 8 stranica 6*

*SADRŽAJ :*

*AKTI : Općinsko vijeće*

*Stranice*

*- Odluka o općinskim porezima Općine Zadvarje .............................................. 1-3*

*-**ODLUKU O SUGLASNOSTI ZA PROVEDBU ULAGANJA*

*za vatrogasni dom Općine Zadvarje ( sa Općinom Šestanovac kao partnerom) ............ 3*

*-**Odluka**o raspisivanju javnog natječaja za dodjelu*

*učeničkih i studentskih stipendija za šk.god.2018/19. .................................................. 4*

*- Zaključak o izboru člana komisije za štete .................................................................... 4*

*AKTI : Općinski načelnik*

*-Javni poziv za dodjelu stipendija za srednjoškolce i studente za šk.god.2018/19. ............... 4-5*

*SLUŽBENI GLASNIK OPĆINE ZADVARJE*

*Izdavač : Općinsko vijeće Općine Zadvarje*

*Uređuje : Željana Đerek*

*Adresa : Sv.Kate 28 , 21255 Zadvarje tel./fax.: 021/729-222*

*List izlazi po potrebi*